Kiitos paljon! Hyvin ystävällistä!
Kiitos! Hei!
Hyvää iltaa kaikille. Olette tervetulleita.
Hyvää Black Fridayta kaikille!
Tiedän! Oletteko tehneet ostoksenne?
Tiedättekö, mitä minä tilasin?
Viisi upeaa vierasta, ja he ovat saapuneet!
Katsokaa, kuka laulaa meille myöhemmin. Hän on Jessie J!
Hän esittää uuden singlensä "H.A.P.P.Y".
Sitä ennen hyvin iloiselle sohvallemme.
Rakastimme häntä "Derry Girlsin" Clarena, -
"Bridgertonin" Lady Whistledownina ja diplomaatti-Barbiena.
Nyt hän on klassikkonäytelmässä "The Playboy of the Western World".
Hän on Nicola Coughlan!
Kyllä! Hei.
Mukava nähdä. Istu alas. Nicola Coughlan.
Tämä upea nainen on Bafta-palkittu tähti teatterilavoilla, -
elokuvissa ja televisiossa sekä Voguen kansikuvatyttö.
Nyt hän kertoo tarinansa ja mielipiteensä -
kirjassa "The Little Book of Miriam".
On aina ilo toivottaa tervetulleeksi Miriam Margolyes!
Hei!
Mukava nähdä. Nicola, Miriam. -Hauska tavata.
Tämä ruotsalainen jätti jälkensä vampyyrisarjassa "True Blood" -
ennen viikinkieeposta "The Northman" -
ja hittisarjoja kuten "Big Little Lies" ja "Succession".
Hänen uusi elokuvansa on "Pillion".
Tervetuloa ensimmäistä kertaa, Alexander Skarsgård!
Hei! Hauska nähdä. Istu alas.
No niin.
Tämä Hollywood-tähti on kahdeksankertainen Oscar-ehdokas.
Tuttu leffoista kuten "Vaarallinen suhde", -
"Valheet ja viettelijät" ja "101 dalmatialaista".
Hän tähdittää uutta "Veitset esiin" -mysteeriä "Wake Up Dead Man".
Mahtava Glenn Close!
Hei! Kiva nähdä. Tervetuloa takaisin. -Kiitos.
Ole hyvä! Muut ovatkin jo siellä sohvalla. Ihanaa.
Mukava nähdä teitä.
Jätä muut vieraat rauhaan, Miriam. -Anteeksi!
Miriam, onko tuo "Missä Vallu" -kunnianosoitus?
Miksi tuo huivi? -Nämä ovat Arsenalin värit.
Kai olet kuullut Arsenalista? -Olen.
Ainakin sanan ensimmäisestä osasta.
Oliko tänään tärkeä peli? -Eilen oli.
Minäkin kannatan Arsenalia.
Kuskini Mickey kysyi, onko minulla lempijoukkuetta. Sanoin, ettei ole.
Hän sanoi: "Nyt kannatat Arsenalia."
Sinäkin siis. -En tiedä mitään, mutta kyllä.
Asia on niin, että haluan liittyä työväenluokkaan.
Olen vain kovin keskiluokkainen. En voi sille mitään.
Mutta Arsenal on työväenluokkaa. -Okei.
Ajattelin, että jos kannatan Arsenalia, minut hyväksytään.
Mikään ei viittaa työväenluokkaan niin kuin huivi paljettien päällä.
Mukava nähdä, Miriam.
Glenn Close, tuntuu, että käyt täällä usein, -
muttet ole ollut täällä 18 vuoteen. -Niin.
Mitä teit hänelle ekalla kerralla? -En mitään kamalaa.
Työskentelitkö melkein Miriamin kanssa?
Kyllä, etkö muista? -Muistan. Se oli "Albert Nobbs".
Aivan, "Albert Nobbs".
Kuvasimme Dublinissa, ja halusin sinut hotellinomistajaksi.
Miksen tullut? -En tiedä.
Olisit ollut loistava. -Olisin halunnut tehdä sen.
Se on kaunis teos. -Kiitos.
Ihailen sinua todella.
En ihaile kaikkia Hollywoodin ihmisiä, mutta sinua ihailen.
En ole koskaan asunut Hollywoodissa.
Työskentelet siellä. Me kaikki työskentelemme siellä joskus.
Olet tyylikäs, kulta. -Hyvänen aika.
Glenn Tyylikäs, sanoisin. -Kyllä!
Glenn Tyylikäs. -Tarkoitan sitä.
Eka kerta täällä, Alexander Skarsgård.
Hei. -Hei.
Hei. Tämä on outoa. Taidat tuntea Miriamin.
Etkä tunne. Mitä tuo oli?
Tein selvästi vaikutuksen, kun tapasimme.
Mitä? -Olemme tavanneet.
Uskoakseni omistat tai omistit huoneiston Santa Monicassa.
Niin omistin.
Etkö ollutkin vuokraamassa huonetta siitä jossain vaiheessa?
Kun palasin Englantiin, kyllä. Mitä sinä teit siellä?
Olin...
Olit menossa kuvaamaan ehkä Harry Potter -elokuvaa.
Luulen niin. -Oli ilmoitus.
Etsin huonetta vuokrattavaksi. -Mikset ottanut sitä?
No...
Kerro hänelle. -Eikö se ollut siisti?
Se oli uskomattoman upea asunto.
Muistan, että olit hyvin hurmaava.
Ja minä... -Ja kallis?
Ei se ollut sitä. Jälkikäteen ajateltuna tulkitsin ehkä väärin, -
mutta tunsin vahvaa seksuaalista yhteyttä.
Luulen, että... -Vieläkin.
Meidän pitäisi lähteä.
Tulkitsin ehkä väärin, mutta mietin, että siitä voi tulla ongelmia, -
jos vuokraan huoneen siitä asunnosta.
Kulta, olen 84-vuotias ja homoseksuaali.
Olen ollut parisuhteessa 58 vuotta. -Tulkitsin tosiaan ehkä väärin.
Mutta minä... -Puhut hölmöjä.
Olin siellä ja muistan, että meillä oli ihana iltapäivä.
Et selvästikään muista sitä, mutta se oli...
Se on totta, Miriam. Hän vietti iltapäivän siellä.
Ihanan iltapäivänkö? -Niin.
Nicola, oletko melkein työskennellyt tai melkein asunut Miriamin kanssa?
Kyllä, olen tyttäresi.
Se olisikin ihanaa. -Ja minä olen isäsi.
Jestas! -Onnellinen perhe.
Ihanaa. Tämä on kuin jouluspesiaali.
Kadoksissa ollut perhe.
On paljon puhuttavaa.
On kaksi hienoa elokuvaa, näytelmä ja kirja Miriamilta.
Glenn Close tuo uuden tähtiä vilisevän murhamysteerin -
"Wake Up Dead Man: A Knives Out Mystery".
Ensi-ilta elokuvateattereissa tänään. Se tulee Netflixiin 12. joulukuuta.
Tämä on uusi Benoit Blanc -mysteeri. Häntä esittää Daniel Craig.
Uusia näyttelijöitä ja uusi tarina. Kuka sinä olet? Mitä tapahtuu?
Se on goottilaisempi kuin muut.
Se sijoittuu suurelta osin kirkkoon ja sen ympärille.
Olen Martha Delacroix, nainen, jota kutsuisin kirkkonaiseksi.
Hän huolehtii kaikesta. -Se on hieno rooli sinulle.
Se oli hauska. -Kuten aina, näyttelijät ovat mahtavia.
Daniel Craig, sinä... Josh O'Connor on tosi hyvä.
Tosi hyvä. -Hän esittää pappia.
Siinä hän on. Hän on fantastinen.
Hän on kuin nuori Jimmy Stewart.
Totta! -Hänestä ei voi olla pitämättä.
Niin. Meillä on pieni pätkä.
Tässä on Josh O'Connor pappina. -Hän on juuri saapunut.
Kyllä. Hänelle selviää jotain kirkon menneisyydestä.
Tässäkö on hautakappeli? -Kyllä.
Sääli. Pitää asentaa valvontakamera.
Onko sisäänkäyntiä? -On.
Tässä. Se on Lasaruksen ovi.
Ulkopuolelta avaamiseen tarvitaan raskasta kalustoa, -
mutta ulokepalkin ansiosta yksi työntö kaataa sen sisäpuolelta.
Kuka siellä on? -Prentice.
Wicksin isoisä, kirkon perustaja.
Hän oli minulle kuin isä.
Kuvottavaa, että lapset maalaavat raketteja -
hänen pyhälle leposijalleen.
Hienoa.
Myös Thomas Haden Church oli tuossa pätkässä.
Elokuvien jälkeen puhutaan aina iloisesta tunnelmasta. -Sitä se oli.
Ette ilmeisesti hengailleet omissa oloissanne. -Emme.
Se oli tyypillistä Rian Johnsonia.
Meillä oli joka paikassa liikuteltava lämpiö.
Kokoonnuimme sinne.
Nauroimme, nukuimme, kerroimme tarinoita ja maistoimme niitä...
Jossain vaiheessa joku toi niitä kamalia brittiläisiä...
Jotain possukaramelleja.
Pipsa Possu? -Niin! Me kaikki maistoimme niitä.
Ei vaan Percy Pig. Percy Pig -karamelleja.
Meillä oli hauskaa. -Rima oli aika matalalla.
Mutta ne kuvat, jotka oli piirretty siihen juttuun, -
näyttivät ihan sukuelimiltä.
Kyllä, Miriam. -Olenko oikeassa?
Olenko oikeassa? -Olet.
Sanoisin niin. -En ole nähnyt sellaista aikoihin.
Näyttelijät ovat ihania, ja vietitte aikaa yhdessä.
Mukanasi oli myös ihana koirasi Pip.
Koirani Pip, kyllä. -Se ei esiinny elokuvassa.
Ei, mutta se on nytkin tuolla takana. -Onko?
On. -Olisit ottanut sen tänne.
Tässä olet Pipin kanssa kuvauksissa.
Pakko sanoa, ettei tämä ole spoileri.
"Tekikö koira sen?"
Se haluaa uskotella niin.
Nuo silmät ovat lumoavat. -Niinpä.
Toitko tuon ristin toisesta elokuvasta?
Minulla on huikea asukokoelma ensimmäisestä elokuvastani.
Sain tuon ristin isältäni, -
kun hän oli käynyt Pietarinkirkossa. Siitä on kauan.
Se oli minulla "Henkien talossa".
Mietin, että olisi kiva käyttää sitä taas tässä elokuvassa.
Tein niin, ja se merkitsi minulle paljon.
Onko se sopimusjuttu totta?
On. Asuistako? Kyllä. -Kaikkiko?
Saan valita, mitä haluan.
En tosin, jos se on vuokrattu. Olen kyllä pöllinyt pari juttua.
Pakko sanoa. -Mitä teet niillä kaikilla?
Ensinnäkin vietän paljon aikaa sovitushuoneissa.
Varsinkin elokuvissa, joissa ei ole paljon aikaa harjoitella, -
jos lainkaan, kun hahmoa rakennetaan, -
on kirjaimellisesti osa hahmon rakentamista, -
kun sovitetaan vaatteita.
Olen pitänyt ne ekasta elokuvastani asti.
On asut dalmatialaisleffoista ja "Sunset Boulevardista".
Se on mahtava kokoelma. Se on ollut jo kahdessa eri museossa.
Voisit kerätä rahaa hyväntekeväisyyteen. -Niin.
Niin voisin. -Mutta hän ei halua.
Tarkoitan... -Glenn vihaa hyväntekeväisyyttä.
Ei suinkaan.
Suunnittelijat pitävät siitä, koska muuten ne vuokrataan ja revitään.
Minä säilytin "Harry Potterista" vain sukkaparin.
Ne olivat paksut villasukat, ja pidän sukista.
Käytätkö niitä? -Käytän.
Onko siinä kaikki, mitä olet pitänyt?
On, koska en pidä kiinni puvuista.
Alexander, sinähän keräilet juttuja elokuvistasi?
Olet säilyttänyt jotain.
Minulla on tangat "The Northmanista". Kehystettynä makuuhuoneessani.
Kehystettynäkö? -Niin.
Puvustusosasto antoi sen lahjaksi. -Et siis vienyt sitä kehystäjälle.
Minulla on kulmahampaani "True Bloodista" -
ja kaksi päätä "Infinity Poolista" ja "Murhabotin päiväkirjoista".
Piilotatko niitä pelotellaksesi? -En.
Tai kyllä. Jos minulla on vieraita, -
peittelen pään lakanoiden alle vierashuoneessa.
Sitten ilmestyn keskellä yötä hampaiden kanssa.
Hauskaa. -Onneksi hän ei ottanut huonettasi.
Nicola, saitko pitää Barbie-mekkosi?
En, mutta... Minulla oli kahden sekunnin rooli "Barbiessa".
Pukusuunnittelija kysyi, mitä haluan ylleni.
Hän teki kopion Barbie-mekosta, joka minulla oli pikkutyttönä.
Sen nimi oli Sparkle Eyes Barbie.
En saanut pitää sitä, mutta olen aina varastanut alushousuja.
Kun menin kotiin ne jalassa, sain tekstarin:
"Hei, Nicola. Hyvää työtä tänään. Toisitko alusvaatteet takaisin?"
"Veit kaikki alusvaatteet."
Mietin, että ihan reilua. -Niitä ei ole yhtään.
Meillä on söpö kuva sinusta. Onko se Barbiesi tässä kuvassa?
Ei ole, mutta tuo olen minä. Olin kuusivuotias. Siinä on avoautoni.
Katsokaa, miten iloinen olin.
En tiennyt, että olit rikas, Nicola Coughlan.
Siinä olet Barbie-avoautosi kanssa.
Onpa punainen tukka. -Se näyttää vähän punaiselta.
Isä laittoi kameran joulukuusen eteen.
Poseerasin ja ajattelin olevani aika siisti.
Niin oletkin! Tuo auto on tosi iso.
Niin. -Olisit voinut ajaa sillä kouluun.
Minulla on yöpaita tuosta materiaalista.
Mielenkiintoista. -Niin.
Satuin vain huomaamaan. -Tiedän, ja minä...
Kerro toki muillekin.
Glenn Close, olet ollut mukana jossain muussakin hauskassa.
Se on "All's Fair".
Kim Kardashian ja Sarah Paulson kertoivat siitä täällä.
Se oli ennen julkaisua, ja...
Voimme nauraa sille, koska se on valtava menestys.
Toinen kausi on tulossa, eikö?
Niin on. -Kyllä.
Häkellyitkö hieman arvosteluista?
En lukenut niitä. -Selvä.
Ei arvosteluja lueta, varsinkaan jos tietää, että ne ovat kamalia.
Tiesit varmasti jotain, koska julkaisit tämän pilapiirroksen.
Siinä on kriitikkopupupataa. Piirsitkö sinä tämän?
Piirsin. -Tosi hyvä.
Kiitos. Minusta se oli sopivaa.
Hyvä yhdennäköisyys. Heidät tunnistaa.
Kyllä. Kriitikkopupupadasta puheen ollen, -
sinulla ja muilla näyttelijöillä oli leffaailta.
Kyllä, koska kävi ilmi, ettei Kim ollut nähnyt "Vaarallista suhdetta".
Monet teistäkään eivät varmaan ole. -Jos ette ole, katsokaa.
Se on todella hyvä elokuva. -Pelottava elokuva.
Kaikki olivat ihmeissään.
Kim ehdotti, että menisimme hänen äitinsä talolle -
ja katsoisimme pyjamissamme "Vaarallisen suhteen".
Siinä te olette. -Siinä me olemme.
Mahtavaa. -Ja niin teimme.
Oliko kiusallista, kun kaikki katsoivat elokuvaasi?
En ollut nähnyt sitä pitkään aikaan.
Muistot tulvivat mieleeni.
En muistanut, että rintani näkyivät niin paljon.
Ne eivät olleet mitään mahtavaa nähtävää, mutta ne näkyivät.
Hyvä. -Niin.
Sen näkee yhä suoratoistona, Miriam.
Olen nähnyt sen. Tai ne, miten vain.
Mutta silloin ei ollut intiimineuvojia.
Ei. -Miksi heitä sanotaan?
Koordinaattoreiksi. -Aivan. Intiimikoordinaattori.
En osaa kuvitella sellaista. -Samoin.
Nykyäänhän on niitä juttuja, että kun tapaa jonkun, -
testataan, tulevatko näyttelijät toimeen.
Ai kun testataan kemioita? -Niin.
Aivan. -Absurdia.
Eikö olekin mahtavaa? -En ymmärrä.
Minulla ei olisi uraa, jos joutuisin testaamaan kemioita.
Eikö koekuvauksissa testata kemioita?
Oliko sitä Michael Douglasin kanssa? -Luoja!
"Vaarallisen suhteen" koekuvaus oli painajainen.
En ole koskaan tiennyt, mitä tehdä pitkille hiuksilleni.
Otin Valiumin, koska olin niin hermostunut.
Kävelin Losissa parkkipaikan poikki tähän tyyliin.
Kävelin huoneeseen, ja siellä oli kamera -
ja Michael Douglas. Halusin vain painua maanrakoon.
Tunsitteko lainkaan?
Emme. Teimme kohtauksia, ja Adrian Lyne hoki: "Seksikkäämmin!"
Mitä silloin pitää tehdä?
Sanoisin: "Painu helvettiin!"
Glennin ja muut voi nähdä elokuvassa -
Wake Up Dead Man: A Knives Out Mystery.
Alexander Skarsgård tuo meille sen, mitä olemme odottaneet.
Romanttisen homoprätkäkomedian!
Tiedän.
Vihdoinkin. -Vihdoinkin.
Se on "Pillion", ja sen ensi-ilta on tänään Britanniassa ja Irlannissa.
Ennen kuin puhumme siitä, katsotaan pätkä.
Tässä hahmosi Ray tapaa vanhemmat ensimmäistä kertaa.
Oletpa sinä pitkä. Anteeksi.
Peggy, Pete, hauska tavata. -Hauska tutustua.
Otetaanko lasilliset? -Ei kiitos. Ei nyt, kun ajan.
Ei tietenkään. Mitä oikein ajattelin? Hyvä poika. Jotain alkoholitonta?
Meidän on parasta lähteä. -Et kuulosta paikalliselta, Ray.
Mistä olet kotoisin? -Chislehurstista.
Chislehurst. Oikein kiva.
En ole koskaan pitänyt Colinia Chislehurst-tyyppinä.
Hän selviää kyllä. No niin.
Tule, Colin. -Hyvä on. Minä...
Ray! Anteeksi hössötys, mutta onhan sinulla ylimääräinen kypärä?
On. -Hänen on pidettävä sitä.
Isä. -Hän ei saa tulla kyytiin ilman sitä.
Hän ei tule kyytiin ilman sitä. -Hienoa.
Kiva pyörä. Musta, ei mitään neonroskaa, jota näkee nykyään.
Colin. -Joo.
Tiedätkö varmasti, mitä teet? -Älä huoli, isä.
En ole huolissani. Ajoin prätkää, kun tapasin Colinin äidin.
Myin sen, kun kaksoset syntyivät. Ostin kalliit vaunut.
Teidän ei tarvitse murehtia sellaisesta.
Douglas Hodge ja Lesley Sharp vanhempina ja Harry Melling Colinina.
Colin ja Ray, kerro heistä.
Elokuvassa on kaikenlaista, mutta sen ytimessä on romanssi.
Se on tavallaan rakkaustarina. Se on sub-dom-rakkaustarina.
Roolihahmoni Ray näkee Colinin täydessä baarissa -
ja ajattelee, että Colin voisi olla hyvä alistuva kumppani hänelle.
He menevät treffeille.
Siitä alkaa aika intensiivinen juttu.
Se on intensiivistä ja aika erikoista, -
mutta siinä on myös jotain suloista.
Se on tavallaan aikuistumistarina Harryn hahmolle Colinille, -
koska kyseessä on hänen ensimmäinen suhteensa.
Hän miettii, mitä Ray haluaa suhteelta.
Kun elokuva on edennyt 30 - 40 minuuttia, -
hän alkaa miettiä, onko se sitä, mitä hän itse haluaa.
Sitten hänen on hyväksyttävä se ja käsiteltävä asiaa.
Joten kyllä...
Se on klassinen dom-komedia.
Sinähän et ole homo.
Et ole homo. Vai oletko? -En oikeastaan.
Muistat sen päivän 20 vuotta sitten, vai mitä?
Santa Monicassa. -En ollenkaan.
Se on kiehtovaa, koska olen ollut innokkaasti homo hyvin kauan -
ja yllätyn aina miehistä, -
jotka löytävät sen myöhemmin.
Mutta sinun piti näytellä sitä.
Miten tutkit aihetta, jos et tiennyt siitä paljoa?
Koska me kaikki teemme taustatyötä.
Aioin kysyä juuri noita kysymyksiä.
On puhuttu paljon elokuvan seksistä ja muusta, -
mutta se on mielenkiintoista. Siinä on erikoisia juttuja, -
mutta se on aina keskeistä juonen ja hahmojen kannalta.
Niin. Seksikohtaukset ovat epämukavia vain, -
jos ei ymmärrä, miksi kohtaus kuvataan, jos se tuntuu turhalta -
tai jos miettii, miksi kävelee alasti kohtauksessa.
Jos se ei palvele tarinaa tai vie sitä eteenpäin.
Elokuvassa on rajuja kohtauksia, -
mutta ne ovat ratkaisevia hetkiä heidän suhteessaan -
ja Colinin matkalla.
Olin innoissani niiden kuvaamisesta, -
koska ne olivat tarinan avainkohtia.
Teillä oli painikohtaus, ja ajattelin, että tapat hänet.
Oletko paininut ennen? -Sitten rakastelimme suloisesti.
Niin. -Tai ei ehkä suloisesti.
Niin.
Ajattelin, että tapat hänet.
Silloin me tapasimme. -Eikä.
Kyllä. Tapasimme kaksi päivää ennen kuvauksia.
Harjoittelimme Harryn kanssa painikohtausta.
Tutustuimme toisiimme hyvin. -Varmasti.
Harryn hahmo on hyvin kokematon.
Hänen piti oppia Raylta niissä kohtauksissa.
Sen ei pitänytkään mennä hyvin.
On monta Harrya, mutta Harry Lighton, käsikirjoittaja-ohjaaja, -
halusi sen tuntuvan kömpelöltä.
Pidin hänen tyylistään. Seksikohtaukset ovat usein -
liian kiiltokuvamaisia. Valaistus on aina täydellinen.
Kaksi kättä tarttumassa lakanoihin.
Sellaista sontaa. Tässä oli hienoa se...
Hän ei ole nähnyt "Bridgertonia".
Jatka vain! -Nicolan lakanoihin tarttuminen on vertaansa vailla.
Sellainen on romantisoitu versio seksistä.
Näissä kohtauksissa oli hienoa se, -
että ne ovat seksikkäitä ja kiihkeitä mutta myös kiusallisia.
Kun vaihdetaan asentoa, se voi näyttää kömpelöltä ja oudolta.
On hauska jättää se mukaan eikä leikata pois.
Kaikki ei ole täydellisesti koreografioitua tanssia.
Miksi meillä kaikilla on vaikutelma, -
että ruotsalaisia ei voi järkyttää ja he ovat boheemeja?
Vai olemmeko keksineet sen? -Se ei taida olla täysin totta.
Se taisi olla...
Olette paljon alasti, vai mitä?
Minun perheeni kyllä, mutta yleisesti ottaen...
Se taitaa tulla 60-luvun elokuvasta, joka teki vaikutuksen maailmalla.
Se oli seksuaalisesti vapauttava ja ruotsalainen.
Sen jälkeen ajateltiin: "He ovat tosi vapautuneita ja vapaita."
Olet siis ruotsalainen. -Kyllä olen.
Voitko tehdä sen aksentin? Haluan kuulla sen.
Minusta hän on tehnyt niin. -Mitä vain vuoksesi, Miriam.
Ruotsinkielinen puhe on hyvin laulavaa.
Tuo oli siansaksaa, mutta kyllä.
Se kuulostaa tältä. Ylös ja alas.
Siinä on eräänlaista musiikkia. -Siinä on musiikkia.
Teet lehdistökiertuetta, -
mutta et tee sitä yksin, koska se oikea homoprätkäkerho, -
joka oli elokuvassa, on matkustanut kanssasi.
He tulevat... Osa heistä on täällä.
Luulen, että... Siellä he ovat. Hei. -Hyvänen aika!
Mahtavaa. -Niin! Hei, kaverit!
Hauska tavata. -Nahkavetimissä. Olette rakkaita.
Meillä on kuva punaiselta matolta.
Siinä he ovat Lontoon elokuvafestivaaleilla. Upeaa.
Onko tuo mies...? Oletko se sinä? -Olen.
Tämä on kuin ohjelmani Channel 4:n aikoina.
Mieleen välähtelee muistikuvia.
He ovat ajaneet mukanasi. Tuo ei ollut ainoa tilaisuus.
Osa heistä tuli Cannesiin maailmanensi-iltaan, -
mikä oli aika huikeaa.
Se oli ensimmäinen kerta, kun katsoin elokuvan yleisön kanssa.
Se, että sain tehdä sen Harryjen ja muiden kanssa -
ja että he tulivat, merkitsi minulle paljon.
Se oli mahtava ilta. -Se on hieno elokuva.
Vaikea kuvailla. Toivottavasti sitä mennään katsomaan, -
koska se on mahtava ja olet loistava siinä.
Se on "Pillion" ja se on nyt elokuvateattereissa.
On aina hienoa, kun Miriam Margolyes kirjoittaa. Tämä on hyvä.
Kirjan nimi on "The Little Book of Miriam". Se on julkaistu.
Onko tämä kolmas kirjasi? -On.
Olet myynyt lähes 1,5 miljoonaa kirjaa.
Uskomatonta. -Niin on. Onneksi olkoon.
Tunnen itseni nöyräksi. -Miten kirjoitat tekstisi?
Tietokoneellani.
En ikinä ajatellut olevani kirjailija. Jotkut ovat samaa mieltä.
Olen ollut todella onnekas.
Tässä ohjelmassa oleminen auttaa myymään sitä.
Siksi... -Siksi hän on täällä.
Luulin, että sanoisit hänen inspiroineen sinua.
Haluaisin sanoa... -Mahdollisuus kaupitteluun.
Niin.
Sinäkin olet kirjailija. Kirjasi ovat ihania. -Voi kiitos.
Kehotan ihmisiä ostamaan Grahamin kirjoja ja lukemaan niitä.
Lukekaa niitä! Ihmiset eivät lue tarpeeksi. Selaillaan vain puhelinta.
Lukekaa. Lukekaa kirja, jumalauta.
Lukekaa tämä kirja!
Kierrät maata kirjojesi kanssa.
Esiinnyt isoissa teattereissa ilta toisensa jälkeen.
Nautitko siitä, vai onko se uuvuttavaa?
Nautin. Olette varmasti samaa mieltä. Olette näyttelijöitä.
On upeaa olla yleisön edessä.
Olen vanha, väsynyt nainen. En nyt kovin hieno nainen.
Rakastan yleisön edessä olemista.
Se sykähdyttää. Saan siitä energiaa.
Saan siitä iloa. Uskon, että useimmat näyttelijät saavat.
En pidä kameroista. En ole kiinnostunut niistä.
Mutta kun on yleisön edessä ja saa heidät reagoimaan -
ja kun tuntuu, että he kuuntelevat -
ja pitävätkin joskus siitä, mitä teen, se on taianomaista.
Kirja on eräänlainen opas... -Kyllä. Aakkosellinen.
...ajatuksistasi ja tarinoistasi. Siinä on tarina, -
jota pyydetään kertomaan usein esiintymisissäsi.
Kun olit täällä will.i.amin kanssa, kerroit tarinan.
Tiedät, mistä puhun. Olit menossa kotiin Edinburghissa myöhään illalla.
Puussa oli mies. Avustit häntä.
Paljastat kirjassa, että tarinaan liittyy muutakin.
En kertonut sitä televisiossa, koska pelkäsin, ettei kukaan uskoisi.
Kun olin auttanut ja tukenut joukkoja...
Puussa oli sotilas, jota Miriam auttoi.
Hän ei ollut jumissa. Puussa vain.
Hän oli puussa. Kuulin kahinaa ja näin, mitä tapahtui.
Pyysin häntä tulemaan alas. Autoin hänet loppuun asti niin sanotusti.
Se kävi miellyttävästi ja uhkailematta.
Olin pyyhkimässä kättäni nurmikkoon, -
kun kuulin äänen pensaikosta...
Tämä on muuten se tarinan uusi osa.
Kun tarina viimeksi loppui, olit pyyhkimässä kättäsi nurmikkoon.
Kuulin äänen tulevan sieltä, missä olin juuri ollut.
Hyvin pukeutunut herrasmies tuli esiin ja sanoi:
"En voinut olla huomaamatta, mitä teit sille nuorellemiehelle."
"Mietin, olisiko mahdollista, että tekisit saman minulle."
Ja sanoin...
Ajattelin, etten voi kieltäytyä.
Olin tehnyt sen jo kerran. -Kyllä siitä voi kieltäytyä.
Minusta vain tuntui, etten voinut.
Uskon, että pidät "Pillionista". -Tämä voisi olla kohtaus siitä.
Tein, mitä hän pyysi. -Heti siinäkö?
Juuri siinä. Siellä ei ollut muita.
Hän lähti. Pyyhin taas kättäni nurmikkoon, ja kappas vain...
Kukaan ei usko tätä, mutta se on totta.
Ääni samasta paikasta sanoi: "Hei, Miriam!"
Se oli joku, jonka tunsin.
Hän oli nuori opiskelija, johon olin tutustunut Oxfordissa.
Kävin Cambridgea, mutta tapasin hänet Oxfordissa, -
koska asuin siellä. Hän sanoi: "Olemme vanhoja ystäviä."
Sanoin: "Älä viitsi!"
Reilu peli. Hän sanoi: "Suostuisit nyt, Miriam."
Niinpä tein sen.
Kolme yhden hinnalla.
Kaunis tarina. -Se on totta. Ihan oikeasti.
Ihme, ettet ole yhä siellä, Miriam.
Kolme yhden hinnalla. -Miriam.
Kerrot mainioita tarinoita. On hienoa, että olet mukana.
Mutta usein se vie huomiota siltä, että olet loistava näyttelijä.
Minulla on ilo kertoa, että olet lyhytelokuvassa, -
joka ilmestyy tammikuussa.
Olen hyvä siinä elokuvassa. Sen nimi on "A Friend of Dorothy".
Elokuvan todellinen tähti on tuo nuori poika.
Alistair Nwachukwu. Hän on mahtava.
Agenttini palkkasi hänet. Hän on todella hyvä.
Ja tosi ihana. Hän auttoi minuakin olemaan hyvä.
Samoin käsikirjoittaja ja ohjaaja Lee Knight.
Se on upea elokuva.
Uskon, että se tulee sellaiselle suoratoistokanavalle.
Hyvin pian. En voi kertoa, mille, koska se on salaisuus.
Tiedän, että se tulee 1. tammikuuta. -Niinkö?
Kiirehtikää katsomaan se, koska se on upea.
Se on suloinen elokuva, ja olette molemmat hyviä.
Aivan upeaa. Odotamme sitä innolla.
"The Little Book of Miriam" on nyt julkaistu.
Ostakaa se!
Nicola Coughlan palaa teatterilavoille -
näytelmässä "The Playboy of the Western World".
National Theatressa 4. joulukuuta alkaen.
Sehän on ensi viikolla.
Tiedän. -Oletko valmis?
Teimme tänään ensimmäisen harjoituksen itse salissa.
Meille sanottiin, että sinne tulisi pari kolme ihmistä.
Molemmin puolin oli kolme riviä. "Voi ei."
Se oli pelottavaa, mutta kuten sanoit, -
on hienoa saada yleisö, jolle esiintyä. Se on hyvin jännittävää.
Kyseessä on klassikkonäytelmä.
Jos ihmiset eivät tiedä, kuka sinä olet siinä ja mistä se kertoo?
Olen nuori nainen nimeltä Pegeen Mike.
Se sijoittuu vuoden 1907 Länsi-Irlantiin. Oli mellakoita, -
kun näytelmä ilmestyi, koska siinä puhutaan naisten alusvaatteista.
Sanottiin: "Irlantilaiset naiset eivät ikinä puhuisi alusvaatteista!"
"Emme ole niin hulluja." He tuhosivat teatteria.
He todistivat, miten hyvin he käyttäytyivät.
Pegeen pitää pubia maalla, ja kaikki on vähän yksitoikkoista.
Sitten nuori, komea mies kävelee sisään. Kaikki kysyvät, kuka hän on.
Mistä hän tuli? Kysymyksiä riittää.
Mies sanoo: "Antakaa minun olla. Tapoin isäni."
He eivät kauhistu vaan sanovat: "Mahtavaa!"
"Tuon on tosi jännää, ja me kaikki pidämme sinusta." Niin.
Seurassasi on taas Siobhán McSweeney "Derry Girlsistä".
Oletko ollut lavalla hänen kanssaan? -En ole. Hän on Irlannin kuningatar.
Kilpailemme Christystä, jota esittää upea Éanna Hardwicke.
Olimme yhdessä sarjassa nimeltä "Derry Girls". hän oli...
Tiedän sen. Totta helvetissä. -Ai, anteeksi.
Se on loistava. -Kiitos paljon.
Te kaikki olitte loistavia. -Kiitos paljon.
Siinä hahmoni pelkäsi hänen hahmoaan.
Hän oli pelottava nunna, mutta tässä olemme kilpailijoita. Se on hauskaa.
Se on sinulle paluu teatterilavalle. Olet elävän yleisön edessä, -
ja ihmiset puhuvat, miten hienoa se on.
Se voi olla myös pelottavaa, -
koska yleisö on muuttunut.
Kauhistuttavaa. Olen esiintynyt teatterissa ennenkin.
Paljon teatteria, jossa vain puhutaan yleisölle.
Silloin tapahtuu jänniä asioita. Ihmiset olettavat, ettei heitä näe, -
mutta joskus näkee.
Kerran katsoin yleisöä, ja mies otti eväsrasian -
ja alkoi syödä shepherd's pie -piirasta.
Ajattelin, että se teki työstäni aika vaikeaa.
Jos tulette National Theatreen, -
syökää ennen tai jälkeen. Se auttaisi paljon.
Ja sitten se puhelinjuttu... -Puhelinjuttu. Se valaisee kasvot.
Keskeytin kerran esityksen. -Niinkö?
Esiinnyin "Sunset Boulevardissa" Broadwaylla.
Siihen valmistaudutaan kovasti. Tein upean sisääntulon, -
ja yleisössä vain välähteli.
Kun esitin laulua, mietin, mitä asialle voi tehdä.
Kävelin lavan reunalle ja sanoin:
"Voimme joko pitää kuvaukset tai esittää näytelmän. Te päätätte."
Niin.
Alexander Skarsgård, oletko esiintynyt teatterissa?
Ruotsissa vuosia sitten. 15 - 20 vuotta sitten.
Eikö ole houkutusta palata?
Se on kovaa työtä, joten ei ole. Liikaa työtä.
Tulet näyttelijädynastiasta. Skarsgårdit.
Isäsi on Stellan. Moniko sisaruksistasi...?
Onko hän isäsi? -On.
Hän on hyvä näyttelijä. Todellakin.
Suosikki-Skarsgårdini. -En tarkoittanut sitä pahalla.
Tarkoitan sitä. Loistava näyttelijä.
Kuulin, että olit kateellinen, kun isäsi oli "Mamma Miassa".
Luoja! -Kukapa ei olisi?
Katsokaa nyt. Hän oli tietenkin suuri Abba-fani.
Oliko tuo "Mamma Mia" -elokuva? -Oli.
Mitä? Se on hieno elokuva. Etkö ole nähnyt sitä?
Olen nähnyt sen. -Petyitkö?
Minusta se oli kamala.
Huomasitko sen isäni suorituksesta? -En muista isääsi siitä.
Se ei vain ollut minun makuuni. -Luulen, että minä...
Olin kateellinen -
kokemuksesta. Muistan, että hänellä oli hauskempaa kuin koskaan.
Luulen, että heillä kaikilla oli.
Siksi arvostin elokuvaa niin paljon.
Oli selvää, miten hauskaa heillä oli.
Isäni ei ole hyvä laulaja, mutta hän vain kailotti ja nauroi.
Se näytti iloiselta kokemukselta.
Kiva, että hänellä oli hauskaa. -Hänellä on huomautettavaa.
Uskallankohan mainita Nicolan uutta elokuvaa? Et ole nähnyt sitä.
Se on "Mamma Mia 3". -Ei!
Tämä on hieno lastenelokuva.
Se on "The Magic Faraway Tree".
Keitä muita siinä on? Upea kaarti. -Älyttömän upea.
Claire Foy, Andrew Garfield, Rebecca Ferguson, -
Jennifer Saunders, Michael Palin. -Hienoa.
Se oli mahtavaa. Luin käsiksen enkä tiennyt, keitä siinä olisi.
Simon Farnaby kirjoitti "Paddington 2:n". Se on yksi parhaista leffoista.
Halusin epätoivoisesti mukaan. Se oli ilo.
Se on monien lempikirja lapsuudesta.
En ollut lukenut sitä. Oli hienoa tavata siitä intoilevia aikuisia.
Esitin keijua, ja minulla oli ihanat korvat.
Meillä on kuva sinusta. -Hyvät korvat.
Kyllä. Se oli hauskaa, ja pääosassa oli kolme upeaa lasta.
Oli paljon maagisia maailmoja. Se oli ilo.
Milloin se julkaistaan? -Maaliskuussa.
Traileri tulee pian. En tiedä, milloin, mutta pian.
Nicolan voi nähdä näytelmässä "The Playboy of the Western World" -
National Theatressa ensi torstaista lähtien. Onnea matkaan!
Hienoa!
No niin. On musiikin aika.
Tämä Brit Awardin voittanut artisti myi yli 20 miljoonaa levyä.
Seitsemän vuoden tauon jälkeen hän on palannut uuden albumin kanssa.
Hän esittää uuden singlensä "H.A.P.P.Y". Hän on Jessie J!
Tanssikaa kanssani!
Anna mennä, Graham!
Kiitos.
Jessie J, hyvä yleisö! Ja hänen bändinsä!
Se oli upeaa! Tule tänne. -Kiitos.
Mukava nähdä. Tervetuloa. Kiitos! -Kiitos.
Nicola, Miriam, Alexander, Glenn. -Hauska tavata.
Hei. -Hauska tavata.
No niin. Hienoa. Kiitos paljon esityksestä. Se oli fantastista.
Ihanaa. Tuo on uusimmalta albumilta -
"Don't Tease Me with a Good Time". Se julkaistaan tänään.
Kyllä. -Se on maailmassa! Onnittelut!
Aika tekee outoja asioita.
Siitä on jo seitsemän vuotta. -Liian kauan. Tosi töykeää.
Anteeksi kaikille, jotka pitivät "Price Tagista". Sitten vain katosin.
Elämä vain tapahtuu.
Kysymys kuuluu, miltä sinusta tuntuu.
Tiedän, että olet kokenut kovia terveysasioiden kanssa.
Vuosi on ollut hurja. Voin hyvin. Toivuin juuri rintasyövästä.
Mahtavaa! -Kiitos. En tiedä, miten reagoida.
Hoidan kaiken vitseillä. Anteeksi, jos sanon kiusallisia juttuja.
Minä vain... Kaikki hyvin.
Minulla on yksi tosi kova tissi ja albumi julkaistu.
Kuka voisi pyytää enempää? -Aivan! On hienoa olla täällä.
Millaista on ollut esiintyä taas yleisön edessä?
Kaikkialla, missä olen ollut, on tuntunut siltä -
kuin minut olisi tuotu syväjäästä luonnontieteellisestä museosta.
"Sinua ei ole näkynyt vuosiin."
"Olen palannut." En tunne oloani erilaiseksi.
Viime näkemän jälkeen -
olet tehnyt jotain, mistä tarpeeksi moni ei tiedä.
Menit Kiinaan. -Niin menin.
He tietävät siitä.
Menit Kiinaan ja esiinnyit ohjelmassa nimeltä "Singer".
Kyllä. -Se on kykykilpailu, -
mutta se on kykykilpailu käsittämättömässä mittakaavassa.
Kuinka moni...?
Menin... Olin kirjoittamassa viimeistä albumiani -
sata vuotta sitten. Sanottiin, että minut halutaan tv-ohjelmaan.
Käskin vain suostua.
He kysyivät, haluanko tietää yksityiskohtia. Sanoin: "En."
"Tarvitsen jotain uutta."
Lensin Kiinaan ja luulin olevani ohjelman vieras.
Ei. Olin kilpailija. -Eikä!
Kilpailin kiinalaisia artisteja vastaan.
He olivat valtavia nimiä siellä. Stadionkeikkoja.
Ohjelmalla oli 500 miljoonaa katsojaa viikossa.
Ei! -Tein 13 viikkoa, 13 jaksoa.
Se oli elämäni upein kokemus.
Se oli tosi-tv-ohjelma. Piti laulaa mandariinikiinaksi.
Älkää katsoko sitä.
Finaalia katsoi 1,2 miljardia ihmistä. -Eikö olekin uskomatonta?
Hullua. Nyt käyn Kiinassa jatkuvasti.
Olitko kilpailija? -Olin.
Voititko? -Voitin.
Mieletöntä! -Olin tosi peloissani.
Lauloin Whitney Houstonin "I Will Always Love Youn".
Minua oli pyydetty laulamaan sitä usein.
Sanoin, että haluan tehdä sen vain, kun hetki tuntuu oikealta.
En tiedä, miksi päätin tehdä sen 1,2 miljardin ihmisen edessä.
Näytin mekossani kimaltavalta pingviiniltä. En pystynyt kävelemään.
Vaapuin mikin luo. Se oli mullistava kokemus.
Se oli aivan uskomaton kokemus. -Onneksi olkoon.
Ihmiset näkevät sinut kiertueella. Onko se ensi huhtikuussa?
Lähden kiertueelle ensi huhtikuussa.
Laulan missä vain. Laulan monessa paikassa.
Kyllä. -Tulen laulamaan koteihinne.
On hienoa nähdä sinua.
Kiitos upeasta esityksestä. Onnea kiertueen ja levyn kanssa. Jessie J!
Kiitos.
Melkein valmista, mutta ehdimme käydä isossa punaisessa tuolissa.
Kuka siellä on? Hei. -Hei.
Hei. Odotan sinulta paljon. Silmäsi säkenöivät.
Mikä nimesi on? -Alison.
Ihanaa. Mistä olet kotoisin, Alison?
Devonista. -Mitä teet Devonissa?
Olen kumppanuuskehityspäällikkö rahoituspalvelujen verkkoyrityksessä.
Melkein arvasin sen ääneen.
Kerro vain tarinasi, Alison.
Kun vartuin 70-luvulla ankaran äidin lapsena, -
meille opetettiin, ettei lautaselle saa jättää ruokaa.
Oli joulupäivä ja jouluillallinen, ja kuten tavallista, -
jouluaterialla oli ruusukaalia, jota vihaan.
Kaikki olivat lähteneet pöydästä, ja olin yksin lautaseni kanssa.
Jäljellä oli vain ruusukaalia.
Meillä oli jackrussellinterrieri nimeltä Timmy. Ajattelin, -
että kukaan ei näe, voin laittaa lautasen lattialle, -
koira syö ruusukaalit ja selviän siitä.
Laitoin lautasen lattialle, ja koira nuoli kastikkeen ruusukaaleista -
mutta jätti ruusukaalit. Valitettavasti en voinut myöntää, -
että olin yrittänyt saada koiran syömään ruusukaalit, -
joten minun piti syödä ne syljen kera.
Voit kävellä, Alison. Pidän tarinasta.
Hienoa. Tämän enempään meillä ei ole aikaa.
Jos haluat kertoa tarinasi, voit ottaa yhteyttä tässä osoitteessa.
Suuret kiitokset kaikille vierailleni.
Jessie J! Nicola Coughlan!
Miriam Margolyes! Alexander Skarsgård!
Glenn Close!
Ensi viikolla täällä ovat musiikkivieras Cat Burns, -
talk show -isäntä Seth Meyers, -
"Celebrity Traitorsin" kuningas Alan Carr, Oscar-voittaja Kate Winslet -
ja Uuden-Seelannin entinen pääministeri Jacinda Ardern!
Nähdään silloin. Hyvää yötä kaikille! Hei hei!
Suomennos: Eino Ajo Iyuno